钦定古今图书集成/明伦汇编/官常典/第478卷 > 宇文延
## 钦定古今图书集成/明伦汇编/官常典/第478卷 > 宇文延

按《魏书宇文福传》：“福子延，字庆寿，体貌魁岸，眉目疏
朗。永平中，释褐奉朝请，直后员外散骑常侍。以父老，
诏听随侍在瀛州。属大乘妖党突入州城，延率奴客
战，死者数人，身被重疮，贼乃小退，而纵火烧斋阁。福
时在内，延突火而入，抱福出外，支体灼烂，发尽为烬。
于是勒众与贼苦战，贼乃散走，以此见称。孝昌中，授”
假节、建威将军、西道别将，赴援关、陇，有战功，除员外
散骑常侍，转直寝。与万俟丑奴战没。赠冠军将军、豫
州刺史。